Materská škola, Rejdová 44, 049 26 Rejdová

Dodatok č.5
k Školskému poriadku MŠ Rejdová

Riaditeľka Materskej školy Rejdová 44, 049 26 Rejdová, v súlade s § 144 ods. 10 až 17 a § 153 zákona č. 245/2008 Z. z. o výchove a vzdelávaní (školský zákon) v znení neskorších predpisov, vydáva tento dodatok k Školskému poriadku, ktorým sa upravujú pravidlá ospravedlňovania neprítomnosti detí plniacich povinné predprimárne vzdelávanie.

Článok I
Režim ospravedlňovania neprítomnosti z dôvodu ochorenia alebo úrazu
Materská škola postupuje v školskom roku 2026/2027 podľa PRÍSNEJŠIEHO režimu ospravedlňovania neprítomnosti dieťaťa podľa § 144 školského zákona.
Neprítomnosť dieťaťa z dôvodu ochorenia alebo úrazu sa ospravedlňuje na základe ospravedlnenia od zákonného zástupcu bez lekárskeho potvrdenia, ak trvá:
· najviac 7 po sebe nasledujúcich vyučovacích dní, a zároveň
· súhrnne najviac 21 vyučovacích dní počas jedného polroka školského roka.
Ak neprítomnosť dieťaťa presiahne 7 po sebe nasledujúcich vyučovacích dní, alebo ak súhrnný počet dní v polroku prekročí 21 dní, materská škola vyžaduje potvrdenie od lekára.

Článok II
Povinnosti zákonného zástupcu
1. Zákonný zástupca je povinný bezodkladne (najneskôr do 24 hodín) informovať materskú školu o dôvode neprítomnosti dieťaťa.
2. Písomné ospravedlnenie alebo lekárske potvrdenie predkladá zákonný zástupca škole ihneď pri nástupe dieťaťa do materskej školy.
3. Vo výnimočných a osobitne odôvodnených prípadoch (napr. pri opakovanej neprítomnosti alebo podozrení z účelového ospravedlňovania) môže materská škola vyžiadať lekárske potvrdenie aj pri kratšej neprítomnosti, než sú stanovené limity.


Článok III
Záverečné ustanovenia
1. Tento dodatok bol prerokovaný s pedagogickou radou dňa ....................... a s Radou školy dňa .........................
2. Dodatok nadobúda účinnosť dňom 1.9.2026.
3. Zákonní zástupcovia boli o obsahu tohto dodatku informovaní.




V Rejdovej dňa ................                                                               .....................................
									  Mariana Liptáková
							                      Riaditeľka MŠ Rejdová







	








